Mysterious story at the Auto mechanic and tuner shop

เหตุการณ์เรื่องราวลี้ลับที่เกิดขึ้นในร้าน Auto mechanic and tune นั้น เป็นเหตุการสั้นๆ ที่เกิดขึ้นภายใน 1 วันของโลกแห่งความจริง เรื่องราวดังกล่าวใช้ระยะเวลาทั้งหมด 2-3 ชั่วโมง โดยมีคนร่วมการแสดงในเรื่องราวนี้ทั้งหมด 6 คนคือ Nalin Jojo , Richard Cromwell, Bao-yow Yodthong, Friday Eriksen, Sean St.Matthew และ Jeffrey Young ในเรื่องราวดังกล่าวมี Chirst Alyxc เป็นผู้กำกับบทและเขียนเรื่องราวสิ่งที่เกิดขึ้น

## เนื้อเรื่อง

ช่วงเดือนเมษายน 2565 มีร้านซ่อมรถและแต่งรถภายในเมือง ซึ่งมีชื่อว่า ร้าน Auto mechanic and tuner โดยที่ร้านแห่งนี้รับซ่อมรถ แต่งสีรถ ติดตั้งอะไหล่ยนต์ และติดตั้งเทอร์โบ เจ้าของร้านแห่งนี้ชื่อว่า Nalin jojo ซึ่งในอดีตเป็นจอมโจรฝีมือฉกาจ แต่ต่อมาก็วางมือเลิกเป็นจอมโจรหันกลับมาประกอบธุรกิจร่วมกับเพื่อนๆ ของเขา

ในวันหนึ่ง นลิน โจ้โจ้เปิดร้านและทำงานร่วมกับเพื่อนของเขาชื่อริชาร์ด ครอมเวลล์ ตามปกติของทุกวัน บ่าวยาว ยอดทองขับรถเข้ามาภายในร้านเพื่อให้นลินตรวจเช็คการทำงานเครื่องยนต์ของรถนักข่าวที่มีเสียงดังผิดปกติ ในระหว่างนั้นคุณหมอ Sean St.Matthew นำรถของเขาเข้ามาที่อู่เข้าคิวรอแต่งสีและติดตั้งอะไหล่รถด้วย นลินเดินเข้าตรวจสอบสภาพของรถนักข่าวแล้วพบว่ามีงูตัวใหญ่เลื่อยอยู่ในตัวเครื่องของรถ บ่าวยาวและนลินช่วยกันดึงงูออกมาจากห้องเครื่องยนต์ ก็พบว่างูตัวนั้นสิ้นใจไปแล้ว

นลินถามบ่าวยาวว่านำรถนักข่าวไปจอดที่ไหนบ้าง บ่าวยาวตอบว่าก่อนหน้านั้นเอารถไปทำข่าวที่บริเวณป่าทางตอนเหนือของเมือง ทำข่าวได้ 3 วันก็เดินทางกลับ ซึ่งจุดนี้เองทำให้นลินเข้าใจว่างูตัวนี้เป็นงูที่ไม่ธรรมดา และอาจจะเป็นงูเจ้าที่ก็เป็นได้

ไปกี่นาทีต่อมา มีเสียงเพลงดังขึ้นอย่างแปลกประหลาด (ซึ่งในขณะนั้นไม่มีวิทยุ หรือเครื่องฟังเพลงที่เปิดอยู่ในร้านเลย) เสียงเพลงบรรเลงไปเรื่อยๆ จนทำให้บรรยากาศภายในร้านเกิดความตึงเครียดและชวนขนหัวลุก ต่อมาประตูหน้าร้านเปิดขึ้นโดยอัตโนมัติโดยที่ไม่มีใครเดินผ่าน สำหรับรถนักข่าวที่เปิดประตูทิ้งไว้ก็กลับปิดด้วยเสียงอันดังลั่น อีกไม่กี่นาทีต่อมา ก็เกิดเหตุการณ์แปลกประหลาดกับทุกคน ริชาร์ด คอมเวลล์ ร่ายรำด้วยท่าทางที่ผิดแปลกวิสัยมนุษย์ เจฟฟรีย์ ยังเอามือยันพื้นและแสดงท่าทางเหมือนกับเสือโคร่งขย้ำ นลินโจโจ้พยายามจะทุบตีรถนักข่าวจนพลาดท่าไปโดนบ่าวยาวจนได้รับบาดเจ็บ หมอชอนรักษาบ่าวยาวเอาไว้ นอกจากนี้ทุกคนยังแสดงท่าทางแปลกประหลาดเช่นการกอดกัน เป็นต้น

ในเวลาต่อมา รถของลูกค้าสตาร์ทติดอย่างอัตโนมัติ และเร่งเครื่องพุ่งชนมาที่นลินโจโจ้ นลินและริชาร์ดคอมเวลล์บอกให้บ่าวยาวแผ่เมตตาวิญญาณของรถสงบและใจเย็นลง บ่าวยาวจึงท่องคาถาถวายทานให้กับวิญญาณรถ หลังจากสวดมนต์จบ เครื่องยนต์ของรถลูกค้าก็ดับสนิท นลินยังคงถามบ่าวยาวว่าให้เล่าเรื่องทั้งหมดที่เกี่ยวข้องสิ่งนี้เกิดขึ้นให้ฟัง บ่าวยาวจึงเฉลยไปว่า ก่อนหน้านั้นเขาอั้นปัสสาวะไม่ไหว จึงปัสสาวะรดใส่จอมปลวกบริเวณเนินเขาข้างร้านยามากุชิ ทุกคนที่อยู่ในร้านอู่ซ่อมรถจึงนัดหมายไปเจอกันจอมปลวกที่นั่นเพื่อขอขมาเจ้าที่

เมื่อไปถึงบริเวณจอมปลวกข้างร้านยามากูชิ ปรากฎว่ายังอยู่ในช่วงเวลากลางวัน ไม่สามารถทำพิธีขอขมาได้ ต้องรอให้ถึงเที่ยงคืน ในระหว่างที่รอ ทีมขอขมาจึงสำรวจไปเรื่อยๆ จนเจอโพรงลับของร้านยามากูชิ เพื่อสำรวจข้างในจึงพบว่าเป็นโพรงหลบหนีออกจากร้านยามากุชิ

หลังจากที่พวกเขาสำรวจโพรงลับร้านยามากุชิเสร็จเรียบร้อย ก็ถึงเวลาเที่ยงคืนซึ่งเป็นฤกษ์ยามอันดี บ่าวยาวจึงฉี่ใส่จอมปลวกอีกครั้งเพื่อล้างฉี่เดิม และหลังจากนัั้นจึงทำพิธีขอขมา ตั้งนะโมสามจบและท่องมนต์คาถาพิเศษเป็นอันเสร็จพิธีกรรมเรียบร้อย เป็นอันสิ้นสุดเหตุการณ์ลี้ลับที่เกิดขึ้น

## Trivia

* เหตุการณ์ทุกอย่างเป็นการแสดงสด ไม่มีบท ไม่มีการเตรียมสตอรี่เอาไว้ ทุกคนพยายาม keep บทบาท และปล่อยให้ไหลไปตามเหตุการณ์ที่เกิดขึ้น
* Chirst Alyxc แสดงบทบาทของวิญญาณลี้ลับ และเพิ่มประสบการณ์อันสยองขวัญให้แก่นักแสดงทุกคน ทั้งในด้านเสียงเพลงปริศนา ประตูร้านที่เปิดอัตโนมัติ การควบคุมนักแสดง เป็นต้น แต่ทุกอย่างถูกเฉลยหลังจากเหตุการณ์นลินโผล่แว่บไปแว่บมา และโดนเพลิงไหม้จากการ Chirst Alyxc ร่ายคาถาอะดาวา เคดาฟร่าใส่นลิน
* เพลงปริศนาที่ดังขึ้นภายในร้านนั้น คือเพลงลาวดวงเดือน
* บทสวดที่บ่าวยาวแผ่เมตตาให้วิญญาณรถนั้นคือ บทสวดถวายภัตตาหารแด่พระภิกษุสงฆ์ แต่นำมาประยุกต์ใช้กับวิญญาณแทน และบทสวดที่บ่าวยาวขอขมาให้กับเจ้าที่เจ้าททางนั้นคือให้ทุกคนตั้งนะโม 3 จบพร้อมๆกัน และหลังจากนั้นบ่าวยาวท่องบทสวด "อะปัตติเย อะปัตติเถเถนา อะปัตติยา อะปัตติยาถาถาเต" ซึ่งบทสวดล้อเลียนบทสวดของหน่อย เชิญยิ้ม